ਯੇ ਜਵਾਨੀ ਹੈ ਦਿਵਾਨੀ
ਯੇ ਜਵਾਨੀ ਹੈ ਦੀਵਾਨੀ ਇੱਕ 2013 ਦੀ ਭਾਰਤੀ ਹਿੰਦੀ ਰੋਮਾਂਟਿਕ ਕਾਮੇਡੀ ਫ਼ਿਲਮ ਹੈ, ਜੋ ਅਯਾਨ ਮੁਕੇਰਜੀ ਦੁਆਰਾ ਨਿਰਦੇਸ਼ਤ, ਮੁਕੇਰਜੀ ਅਤੇ ਹੁਸੈਨ ਦਲਾਲ ਦੁਆਰਾ ਲਿਖੀ ਅਤੇ ਕਰਨ ਜੌਹਰ ਦੁਆਰਾ ਨਿਰਮਿਤ ਕੀਤੀ ਗਈ ਹੈ। ਇਸ ਵਿੱਚ ਰਣਬੀਰ ਕਪੂਰ ਅਤੇ ਦੀਪਿਕਾ ਪਾਦੂਕੋਣ ਮੁੱਖ ਭੂਮਿਕਾਵਾਂ ਵਿੱਚ ਹਨ। ਸਾਲ 2008 ਦੀ ਬਚਨਾ ਏ ਹਸੀਨੋ ਤੋਂ ਬਾਅਦ ਇਹ ਉਨ੍ਹਾਂ ਦੀ ਇਕੱਠੀ ਦੂਜੀ ਫ਼ਿਲਮ ਹੈ। ਕਲਕੀ ਕੋਚਲਿਨ ਅਤੇ ਆਦਿੱਤਯਾ ਰਾਏ ਕਪੂਰ ਸਹਾਇਕ ਭੂਮਿਕਾਵਾਂ ਵਿੱਚ ਹਨ। ਮਾਧੁਰੀ ਦੀਕਸ਼ਿਤ ਰਣਬੀਰ ਕਪੂਰ ਦੇ ਨਾਲ ਇਕ ਆਈਟਮ ਨੰਬਰ ਵਿਚ ਦਿਖਾਈ ਦਿੱਤੀ। ਸ਼ੁਰੂ ਵਿੱਚ ਮਾਰਚ 2013 ਵਿੱਚ ਰਿਲੀਜ਼ ਲਈ ਸੈੱਟ ਕੀਤੀ ਗਈ, ਇਹ ਫ਼ਿਲਮ 31 ਮਈ, 2013 ਨੂੰ ਜਾਰੀ ਕੀਤੀ ਗਈ ਸੀ। ਰਿਲੀਜ਼ ਹੋਣ 'ਤੇ ਇਹ ਬਾਕਸ ਆਫਿਸ 'ਤੇ ਸਫਲ ਰਹੀ। 59 ਵੇਂ ਫ਼ਿਲਮਫੇਅਰ ਅਵਾਰਡਾਂ ਵਿਚ, ਫ਼ਿਲਮ ਨੂੰ ਸਭ ਤੋਂ ਵੱਧ (ਨੌਂ) ਨਾਮਜ਼ਦਗੀਆਂ ਪ੍ਰਾਪਤ ਹੋਈਆਂ ਜਿਨ੍ਹਾਂ ਵਿਚ ਸਰਵਉੱਤਮ ਫ਼ਿਲਮ, ਰਣਬੀਰ ਲਈ ਸਰਬੋਤਮ ਅਭਿਨੇਤਾ, ਅਯਾਨ ਲਈ ਸਰਬੋਤਮ ਨਿਰਦੇਸ਼ਨ, ਆਦਿੱਤਯਾ ਲਈ ਸਰਬੋਤਮ ਸਹਾਇਕ ਅਦਾਕਾਰ, ਕਲਕੀ ਲਈ ਸਰਬੋਤਮ ਸਹਾਇਕ ਅਭਿਨੇਤਰੀ ਅਤੇ ਹੋਰ ਕਈ ਸ਼ਾਮਲ ਹਨ। ਯੇ ਜਵਾਨੀ ਹੈ ਦੀਵਾਨੀ ਹੁਣ ਤੱਕ ਦੀ ਸਭ ਤੋਂ ਵੱਧ ਕਮਾਈ ਕਰਨ ਵਾਲੀ ਭਾਰਤੀ ਫ਼ਿਲਮਾਂ ਵਿਚੋਂ ਇਕ ਬਣ ਗਈ ਹੈ। ਇਹ ਉਸ ਸਮੇਂ ਤਕ ਵਿਦੇਸ਼ੀ ਬਾਜ਼ਾਰਾਂ ਵਿੱਚ ਵੀ ਦਸਵੀਂ ਸਭ ਤੋਂ ਵੱਧ ਕਮਾਈ ਕਰਨ ਵਾਲੀ ਬਾਲੀਵੁੱਡ ਫ਼ਿਲਮ ਸੀ।